ประเมินผลงาน
คงจะมีผู้ว่าการธนาคารกลางของไทยประเทศเดียว ที่ถูกประเมินผลงานถี่ที่สุดในโลก คือจะต้องถูกประเมินผลงานทุก 6 เดือน
15 ก.ย. 2555

โดย...สปาย008
คงจะมีผู้ว่าการธนาคารกลางของไทยประเทศเดียว ที่ถูกประเมินผลงานถี่ที่สุดในโลก คือจะต้องถูกประเมินผลงานทุก 6 เดือน
ในสัปดาห์หน้า ก็ครบกำหนดต้องประเมินผลงานของ ดร.ประสาร ไตรรัตน์วรกุล ผู้ว่าการ ธปท.อีกรอบ หลังจากที่ได้เข้ารับตำแหน่งเมื่อวันที่ 1 ต.ค. 2553 ฉะนั้นช่วงเดือน ก.ย. จะต้องโดนประเมินผลงาน




 
ผลการประเมินผลงานผู้ว่าการฯ ประสาร รอบที่ 3 นี้ เท่าที่ซาวด์เสียงจากบอร์ดทั้งหลายแล้ว ก็ยังเป็นที่น่าพออกพอใจของคณะกรรมการการตรวจสอบการทำงานของผู้ว่าการ ธปท. ซึ่งประกอบด้วย คณะกรรมการผู้ทรงคุณวุฒิจากภายนอก จากคณะกรรมการ ธปท. (บอร์ด ธปท.) คณะกรรมการนโยบายการเงิน (กนง.) คณะกรรมการนโยบายสถาบันการเงิน (กนส.) และคณะกรรมการระบบการชำระเงิน (กรช.) ประเมินการทำงานที่ผ่านมา 
บอร์ดคนหนึ่งบอกว่า ผู้ว่าการฯ ประสารมีความรู้และความเข้าใจในเรื่องเศรษฐกิจและเสถียรภาพเศรษฐกิจดี เห็นได้จากการประเมินภาวะเศรษฐกิจของแบงก์ชาติที่ไม่ค่อยจะพลาด 
ส่วนการดำเนินนโยบายการเงิน ก็ใช้เครื่องมือได้เหมาะสมกับสถานการณ์ แต่บางครั้งอาจจะช้าไปบ้าง ก็เป็นแบบช้าแต่ชัวร์ คะแนนข้อนี้จึงยังไม่ตก
แต่ผลงานจะเป็นที่น่าพออกพอใจของท่านประธานแบงก์ชาติหรือไม่ อันนี้ไม่อาจทราบได้ 
มิชชันที่ผู้ว่าการแบงก์ชาติจะต้องจัดการให้ได้ตามนโยบายบอร์ดแบงก์ชาติ ก็คือ การแก้ไขปัญหาการขาดทุนมหาศาลของแบงก์ชาติ ที่ทำท่าว่าจะยากขึ้นอีก เพราะค่าเงินผันผวนมาก แบงก์ชาติอาจจะต้องเข้าไปแทรกแซงค่าเงินทำให้ขาดทุนเข้าไปอีก 
ซึ่งเรื่องนี้ ดร.ประสาร จะต้องมีแผนงานที่ชัดๆ ว่าจะทำยังไงให้ขาดทุนน้อยลง
ส่วนการใช้จดหมายจากไอเอ็มเอฟชกประธานแบงก์ชาติ เรื่องเป้าหมายเงินเฟ้อ ท่านประธานหายจุกแล้วก็คงเข้าใจแล้วล่ะ